laion/Wikipedia-Exotic huggingface dataset:
תופעת טבע

תופעת טבע היא התרחשות בטבע ללא התערבות אדם, מתוקף חוקי הטבע בלבד. תופעות טבע מקיפות מגוון רחב של תחומים והיבטים של הטבע, כגון תופעות מטאורולוגיות, תופעות גאולוגיות ותופעות ביולוגיות. תופעות טבע עוצמתיות במיוחד המסבות נזק לאדם ולסביבה הטבעית נקראות אסונות טבע. ישנם מספר סוגים של תופעות טבע. עובש – תופעה שבה חומרים אורגניים מפורקים לצורות חומר פשוטות יותר מטבוליזם קטבוליזם אנאבוליזם תסיסה – המרה של סוכר לחומצות, גזים או אלכוהול גדילה גדילת אוכלוסין אכלוס יתר מעבר לכושר הנשיאה גידול גבישים חמצון אש חלודה תהליכים גאולוגים כוללים סחיפה, פעילות געשית ורעידות אדמה. תופעות טבע מטאורולוגיות אלימות מכונות סערות. תופעות רגילות ומחזוריות כוללות את עונות השנה. במקרים רבים שינוי אקלים הוא סדיר למחצה. קיימות בטבע תופעות שבסיסן חשמלי או גרעיני, כמו כוח החיכוך, השדה המגנטי של כדור הארץ, ייצור האנרגיה בשמש באמצעות היתוך גרעיני, ואינטראקציות בין חלקיקים. תופעות שונות מתרחשות בחלל החיצון, בגלל תהליכים המתרחשים בכוכבים או בגופים שמימיים אחרים, או כתוצאה מתנועתם. דוגמאות לתופעות כאלה הן זריחה ושקיעה של השמש ושל גרמי שמיים אחרים, ליקוי חמה וליקוי לבנה, ואירועים כמו סופרנובה. תופעות אוקיינוגרפיות כוללות צונאמי, זרמי ים ושבירת גלים. ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
פי

פִי (אות גדולה: Φ, אות קטנה: φ או ϕ) היא האות העשרים ואחת באלפבית היווני. ביוונית מודרנית מבוטאת האות "פי" (נהגה ב"פ" רפה) ומשמשת לציון צליל פ רפה /f/ (למשל "צָפוֹן"). ביוונית עתיקה שימשה האות לציין צליל פּ מנושפת /pʰ/. אות זו חדרה גם לאלפבית הקירילי ומשמשת בו כצליל "F" (פ"א רפה). בספרות יווניות לאות ערך של המספר 500. האות φ משמשת לסמל את: במתמטיקה φ מייצגת שינוי אלמנטרי הפועל על מטריצה. יחס הזהב - בגאומטריה, אומנות ואדריכלות - ϕ = 1 + 5 2 = 1 . 618033988 … {\displaystyle \phi ={\frac {1+{\sqrt {5}}}{2}}=1{.}618033988\dots } פונקציית פי של אוילר זווית של מישור באלקטרוסטטיקה, פוטנציאל חשמלי בביוכימיה, בדיאגרמת ראמהצ'אנדרן, האותיות φ ו-ψ מייצגות את הזוויות בין אטומים לאורך שרשרת חומצות אמינו. באסטרונומיה פי מציינת את הכוכב ה21 בבהירותו במערכת כוכבים. האות הגדולה Φ מסמלת את: שטף בפיזיקה. פונקציית ההתפלגות המצטברת של משתנה נורמלי סטנדרטי בהסתברות. מקדם הספק cos φ הוא מונח בהנדסת חשמל המגדיר יחס בין הספקים. פונקציית ההתפלגות של משתנה נורמלי סטנדרטי בהסתברות קיימים מספר סימנים דומים לפי. עיגול שנחצה על ידי קו אנכי: Ф - אות באלפבית הקרילי ɸ - סימון אלפבית פונטי בינלאומי לעיצור דו-שפתי, חוכך, אטום עיגול שנחצה על ידי לוכסן: Ø - אות שנמצאת בשימוש בעיקר בשפות סקנדינביות ∅ - סימון מתמטי לקבוצה ריקה, שנבע מהאות דלעיל ⌀ - סימון הנדסי לקוטר הספרה 0 או האות O לעיתים נחצות כדי להבדילן אחת מהשנייה Ф או Ø יכולים לשמש לסימון של האקורד המוזיקלי "חצי מוקטן" או "חצי דמינשט" בערבוב לואזי. הסימון נבע מכך שזהו מעגל חצוי והסימון לאקורד "מוקטן שבע" או "דמינשט שבע" הוא מעגל שלם מדיה וקבצים בנושא פי בוויקישיתוף
הארי ג'יימס

הארי ג'יימס (באנגלית: Harry James‏; 15 במרץ 1916 - 5 ביולי 1983) היה מוזיקאי אמריקאי, מוביל הרכב בלהקת ביג בנד וחצוצרן וירטואוזי ידוע. ג'יימס היה אחד מהמוזיקאים יוצאי הדופן של תקופת הסווינג, כשהוא מפגין סגנון נגינה מזהיר ונועז שהפך את נגינת החצוצרה שלו לניתנת לזיהוי באופן מיידי. הוא היה אחד מהמוזיקאים הפופולריים ביותר במחצית הראשונה של שנות ה-40, והוא המשיך להוביל את להקתו כמעט עד למותו, 40 שנה לאחר מכן. הוא נולד בשם הארי האג ג'יימס באלבני, ג'ורג'יה, בנו של מוביל הרכב של קרקס נודד. בגיל 10 הוא קיבל שעורי חצוצרה מאביו, שהעמיד אותו בלוח לימודים יומי קפדני. בכל יום קיבל ללמוד עמוד מהספר "מתודות ארבן", (באנגלית: Arban's Method For Trumpet), ולא הורשה לו לעסוק בכל תחביב אחר לשעות הפנאי לפני שסיים אותו. בשנת 1931, התיישבה משפחתו בבומונט, טקסס, ושם החל ג'יימס לנגן עם להקות ריקודים מקומיות. הוא הצטרף ללהקתו של בן פולאק בשנת 1935 אך בתחילת 1937, עזב את פולאק והצטרף ללהקתו של בני גודמן, בה הופיע לאורך שנת 1938. בחודש פברואר, 1939, ערך ג'יימס את הצגת הבכורה של להקת הביג בנד שלו בפילדלפיה, פנסילבניה. להיטו, "You Made Me Love You", שהה בין עשרת הגדולים בשבוע של ה 7 בדצמבר 1941. עם להקה זו הוא ערך סיבובי הופעות עד לראשית שנות ה-80. להקתו של ג'יימס הייתה הלהקה המוכרת הראשונה שנתנה במה לזמר פרנק סינטרה, בשנת 1939. הוא רצה לשנות את שמו של סינטרה ל Frankie Satin אך סינטרה סרב. בשלב מאוחר יותר הופיע בלהקתו המתופף באדי ריץ'. הוא היה שני רק לגלן מילר כאמן ההקלטות המצליח ביותר לשנת 1942. ב-1950 תרם את נגינתו לקירק דאגלס בסרט "איש צעיר עם חצוצרה". הארי ג'יימס היה נשוי שלוש פעמים, בחודש מאי 1935, הוא נישא לזמרת לואיס טובין, ממנה נולדו לו שני ילדים, הם התגרשו בשנת 1943. באותה השנה התחתן עם השחקנית בטי גרייבל, ממנה נולדו לו שני ילדים נוספים, נישואיו השניים החזיקו מעמד עד שנת 1965. בשנת 1968 התחתן ג'יימס עם החשפנית גואן בויד, ממנה נולד לו צאצא נוסף, הם התגרשו במרץ 1970. בניגוד למה שנכתב בחלק מהאתרים העוסקים בהארי ג'יימס, הוא מעולם לא נישא ברביעית. סך הכל היו לו חמישה ילדים ושישה עשר נכדים. בשנת 1983, אובחן ג'יימס כחולה בלימפומה, אך המשיך להופיע, מנגן בפעם האחרונה ב 26 ביוני 1983, בלוס אנג'לס, קליפורניה, רק תשעה ימים לפני מותו בלאס וגאס, נבדה. פרנק סינטרה ספד לג'יימס בבית הקברות בלאס וגאס שבארצות הברית, שם נקבר. מדיה וקבצים בנושא הארי ג'יימס בוויקישיתוף אתר האינטרנט הרשמי של הארי ג'יימס הארי ג'יימס, במסד הנתונים הקולנועיים IMDb (באנגלית) הארי ג'יימס, באתר AllMovie (באנגלית) הארי ג'יימס, במסד הנתונים הקולנועיים KinoPoisk (ברוסית) הארי ג'יימס, באתר AllMusic (באנגלית) הארי ג'יימס, באתר MusicBrainz (באנגלית) הארי ג'יימס, באתר Discogs (באנגלית) הארי ג'יימס, באתר Songkick (באנגלית) האתר הרשמי של להקתו של הארי ג'יימס (באנגלית) הארי ג'יימס, באתר "Find a Grave" (באנגלית) הארי ג'יימס, באתר אנציקלופדיה בריטניקה (באנגלית)
ד. אליר

אליעזר דהן (1 בנובמבר 1929 - 3 בנובמבר 2017), שנודע בשם העט ד. אליר, היה משורר ישראלי. דהן נולד בטבריה, והתייתם מהוריו בגיל 6. בצעירותו למד בכפר הנוער מאיר שפיה. בשנים 1990-1960 פרסם 24 ספרי שירה, רובם ככולם בהוצאת המחבר או בהוצאות קטנות ולא מוכרות. מרבית שיריו הם שירים אסוציאטיביים קצרים, העושים שימוש בדמויות רבות של בעלי חיים כדימויים וכמטפורות. שנים רבות נהג דהן לפרסם את שיריו בעצרות ובאירועים מרכזיים בתל אביב, באמצעות חלוקת דפים ומדבקות עליהם מודפסים השירים. על כל דף או מדבקה מצוין שם העט "ד. אליר", וכן שני כיתובים: "תרומת העברית לשירה העולמית" "שיר יפה, למד בעל פה 8 דקות". דהן, אשר חילק בעצמו את השירים לכל המעוניין, לא היה מציג עצמו ככותב השירים. בשירים ומשלים המתארים בעלי חיים דמויי אנוש התעלם דהן בכוונה מגודלם של היצורים במציאות. למשל, באחד השירים תיאר יחסי מין בין פיל לבין יתושה. דהן עסק גם בכתיבת מדע בדיוני, עוד בתקופה בה מעטים בישראל עסקו בסוגה זאת. ספרו הראשון, "אפה של קלאופטרה" כולל את הסיפור "אלגוריה זורחת" ובו זוג צעיר ישראלי נכנסים למערה עמוקה בגליל ומגלים שבעצם הם בספינת חלל שהוטמנה שם בידי חייזרים לפני עשרות אלפי שנים. הספינה ממריאה ולוקחת אותם אל עולם של יצורים מרובי ראשים החיים במערות מתחת לפני נשטח הלוהטים של השמש. הסיפור "אפה של קלאופטרה", שנתן לספר את שמו, מתאר התפוצצות גרעינית תת-קרקעית אשר עוקרת את בריטניה ממקומה על כדור הארץ ומעיפה אותה אל החלל. בריטניה נהפכת לעולם בפני עצמו, ירח חדש המקיף את כדור הארץ - ובעקבות זאת מתפצלים הבריטים לערי מדינה נפרדות היוצאות למלחמה זו נגד זו. בסיפוריו ביטא דהן רעיונות חברתיים ופוליטיים שונים, ובמיוחד האיום של הנשק הגרעיני על עתיד האנושות. דהן פרסם גם מספר ספרי פילוסופיה המורכבים ממספר רב של אפוריזמים, בני מספר שורות כל אחד. ד. אליר, ב"לקסיקון הספרות העברית החדשה" (כולל את רשימת ספריו) עמית תומר, הצצה לעולמם של משוררי הרחוב הגדולים של תל אביב, באתר nrg‏, 29 במרץ 2011 ד. אליר, דף שער בספרייה הלאומית ד. אליר, בלקסיקון הספרות העברית החדשה דפוס "המתמיד", צפת, תש"ך ערך זה הוא קצרמר בנושא משוררים ישראלים. אתם מוזמנים לתרום לוויקיפדיה ולהרחיב אותו.
קפיצה

קפיצה היא תנועה שמבצע אורגניזם או מערכת מכנית (רובוט) הנמצאים על הקרקע, שבמהלכה כל גופם מתקדם באוויר במסלול בליסטי. כוח המשיכה הפועל על הקופץ מביא לחזרתו לקרקע, למקום ממנו קפץ (כאשר הקפיצה הייתה אנכית) או במרחק מסוים ממקום הקפיצה. קפיצות נמדדות בגובה ההתרוממות מן הקרקע ובמרחק שאותו עובר הקופץ. שמות נוספים למצבי קפיצה שונים או רגילים הם: ניתור, זינוק, קיפוץ, צניחה (מלמעלה למטה) ונחיתה. בקרב בעלי חיים ניתן לראות מגוון רחב מאוד של קפיצות. ישנם בעלי חיים שעיקר התקדמותם נעשית באמצעות קפיצות (כגון קנגורו וצפרדעים), וישנם בעלי חיים עם יכולות ניתור מיוחדות כגון פרעושים. דגים מסוימים מסוגלים לקפוץ מתוך המים. אצל הפרסתנים נפוצה תופעת הדלגנות - סדרך קפיצות גבוהות שהמשמעות שלהן אינה ברורה דיה. דולפין לווייתן גדול-סנפיר קוף חוטמני ארנב כותנה מזרחי ולבי הביצות צפרדע ממין Colostethus flotator קופצת למור קטה אנטילופה הודית בקרב בני אדם, מתבצעת לרוב הקפיצה על ידי ריכוז משקל הגוף על קצות אצבעות כפות הרגליים וחזרה מהירה לעמדה שקדמה למצב זה, ככל שהריכוז גדול יותר, כך גדלים הסיכויים של מבצע הפעולה לרומם עצמו גבוה יותר. בענפי ספורט אחדים הקפיצה היא פעולה מרכזית: קפיצה לגובה: קפיצה מעל רף אופקי הממוקם בגובה מסוים, מתוך מטרה להגיע לגובה מרבי. קפיצה במוט: קפיצה מעל לרף שהונח בגובה מסוים, תוך כדי שימוש בריצה לתנופה ובמוט לדחיפה עצמית כלפי מעלה ברגע הניתור. קפיצה לרוחק: קפיצה שמטרתה לעבור מרחק אופקי גדול ככל האפשר. קפיצה משולשת: שלושה מהלכי קפיצה אופקיים המבוצעים ברצף: ניתור, המבוצע מקרש הקפיצה ברגל החזקה, דילוג, המבוצע ברגל השנייה, וקפיצה, המבוצעת שוב ברגל החזקה ומסתיימת בנחיתה בארגז החול. קפיצה למים: קפיצה לבריכת שחייה מגבהים שונים וממקפצות קשיחות או גמישות. טרמפולינה (התעמלות): תרגיל הכולל רצף קפיצות המשלבות אלמנטים אקרובטים כגון סלטות על טרמפולינה ענפי ההתעמלות השונים התעמלות מכשירים, התעמלות אומנותית, אקרובטיקה: קפיצה היא הבסיס לביצוע אלמנטים ותרגילים שונים. בהתעמלות מכשירים, הקפיצות מתבצעות על הקרקע או על המכשירים השונים, כאשר אחד המכשירים בהתעמלות מכשירים אף נקרא שולחן קפיצות. קפיצות ראווה: בענף זה מתחרים צמדים של רוכב וסוסו בצליחה של מסלול מכשולים. קפיצה נכללת גם בענפי ספורט נוספים, כגון כדורגל, כחלק ממכלול התנועות של הספורטאי. סוכרייה קופצת
1777

שנת 1777 היא השנה ה-77 במאה ה-18. זוהי שנה רגילה, שאורכה 365 ימים. 1 בינואר 1777 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 14 ביוני – הקונגרס האמריקאי מאמץ את דגל הכוכבים והפסים 31 ביולי – הקונגרס האמריקאי מעביר החלטה המקבלת את שירותיו של המרקיז דה לה פאייט ומעניקה לו דרגת מייג'ור-ג'נרל של ארצות הברית 16 באוגוסט – מלחמת העצמאות האמריקאית: האמריקאים ניצחו את החיילים הבריטים בפיקודו של הגנרל ג'ון בורגוני בקרב בנינגטון שנערך בניו יורק 26 בספטמבר – כוח צבאי בריטי כבש את פילדלפיה במסגרת מלחמת העצמאות של ארצות הברית 7 באוקטובר – קרב סרטוגה השני במלחמת העצמאות של ארצות הברית 29 בנובמבר – העיר סן חוזה שבקליפורניה, ארצות הברית נוסדת בשם "אל פואבלו דה סן חוזה דה גואדאלופ". זהו היישוב האזרחי ("פואבלו") הראשון באלטה קליפורניה 24 בדצמבר – ג'יימס קוק מגלה את אי חג המולד, קיריטימטי 30 באפריל – קרל פרידריך גאוס, מתמטיקאי ופיזיקאי גרמני (נפטר ב-1855) 14 באוגוסט – הנס כריסטיאן ארסטד, פיזיקאי וכימאי דני (נפטר ב-1851) 16 בספטמבר – נתן מאיר רוטשילד, בנקאי אנגלי ובן למשפחת רוטשילד (נפטר ב-1836) 18 באוקטובר – היינריך פון קלייסט, סופר, מחזאי ומשורר פרוסי (נפטר ב-1811) 23 בדצמבר – אלכסנדר הראשון קיסר רוסיה (נפטר ב-1825) רבי שלום מזרחי שרעבי (המכונה הרש"ש הקדוש, ה'ת"פ - י' בשבט ה'תקל"ז; 1720 - 1777), מחבר "פירוש השמ"ש" (שמ"ש: ראשי תבות של שלום מזרחי שרעבי) על כתבי האר"י ו"סידור הרש"ש". לאחר האר"י הוא גדול המקובלים בכלל והוא נחשב בעיני רבים כגלגול נשמתו. להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1777 התחילה ביום ד' בשבט ה'תקל"ז (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-כ"ב בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1777 לפי הלוח היוליאני Nothing. ילידי 1777‎ נפטרים ב-1777‎ מדיה וקבצים בנושא 1777 בוויקישיתוף
פיום קנה

פיום קנה (טרכאוסטומיה) הוא ניתוח בו יוצרים חור בקנה הנשימה ובעור הצוואר באזור הנקרא Suprasternal Notch, ומחדירים צינור אל תוך קנה הנשימה המקשר אותו עם האוויר החיצון כדי לשמור על מעבר פתוח לאוויר העוקף את מערכת הנשימה העליונה (לוע, תיבת הקול, פה ואף). ניתוח כזה נעשה כאשר מערכת הנשימה העליונה מושחתת בטראומה, כשישנו גידול באזור מיתרי הקול החוסם את הגישה לדרכי האוויר העליונות, כשישנו צורך בהנשמה מלאכותית ממושכת, וכו'. פיום קנה יכול להעשות בבית החולים כשהמטופל נמצא במצב יציב, או בשטח בו אדם נפצע. אם לא מצוי בשטח ציוד לפיום קנה, אדם מיומן יכול לאלתר ציוד לניתוח דומה שנקרא פיום תיבת הקול (קוניוטומיה). בבתי חולים יעדיפו להחליף פיום תיבת קול שנעשה בשטח בפיום קנה ויעדיפו לעשות מלכתחילה דווקא פיום קנה ולא פיום תיבת קול משום שפיום קנה פחות מסוכן למטופל בעת עריכתו ומשום שהשארת נתיב אוויר פתוח למשך זמן רב (למשל אצל אדם עם איבוד הכרה המתמשך יותר מימים אחדים) אפשרית בעזרת פיום קנה ולא בעזרת פיום תיבת הקול. אסור להשאיר בקנה צינור הנשמה המוכנס דרך תיבת הקול למשך יותר מיממה משום שהדבר מביא להרס רקמות בקנה. צילום המציג פיום קנה הבהרה: המידע בוויקיפדיה נועד להעשרה בלבד ואינו מהווה ייעוץ רפואי. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
אלכסנדר ומפילוב

לכסנדר ומפילוב (ברוסית: Александр Валентинович Вампилов; ‏19 באוגוסט 1937 - 17 באוגוסט 1972) היה מחזאי סובייטי. אלכסנדר ומפילוב נולד ביישוב קוטוליק שבאזור העיר אירקוטסק ב-19 באוגוסט 1937. אביו היה פדגוג בולט. אמו הייתה מורה למתמטיקה והייתה לה השפעה מכרעת על עיצוב אישיותו של בנה. בשנת 1955 התקבל לאוניברסיטת אירקוטסק ללימודי היסטוריה ופילולוגיה. את הסיפור הראשון שלו - "צירוף מקרים" - כתב בשנה השלישית באוניברסיטה. סיפור זה נתן שם לספרו הראשון שיצא לאור ב-1961 וכלל סיפורים וסצנות קומיים. בהיותו סטודנט התחיל לעבוד בעיתון "נוער סובייטי" ועבד שם עד פברואר 1964 בתפקיד בכיר. בסתיו 1965, לאחר סמינר לסופרים צעירים, זכה ומפילוב להתקבל לאגודת הסופרים הכלל רוסית. במהלך עבודתו הספרותית כתב קרוב ל-70 סיפורים, סצנות, כתבות, מאמרים ופליטונים. ב-1962 כתב מחזה חד-מערכתי "20 דקות עם מלאך". ב-1963 כתב קומדיה "בית עם חלונות לשדה" וב-1964 כתב מחזה גדול ראשון - קומדיה "פרידה ביוני". ב-1965 כתב קומדיה "הבן הבכור". המחזה הפך מהר לפופולרי ואף צולם סרט על פיו אשר זכה בפרס בקטגוריה "התסריט הטוב ביותר" בפסטיבל הסרטים הבינלאומי בפראג ב-1976. בישראל ומפילוב מוכר לאוהבי תיאטרון לפי המחזה "הבן הבכור" שבוים בתיאטרון גשר עם משה איבגי בתפקיד הראשי. המחזה זכה להצלחה רבה וביקורות טובות ממבקרים המקומיים. ב-1968 סיים ומפילוב את המחזה "ציד הברווזים" אשר גם הוא בוים בהרבה תיאטראות ברחבי רוסיה וצולם לפיו סרט. ב-17 באוגוסט 1972, יומיים לפני יום הולדתו ה-35, נהרג ומפילוב בתאונה בימת באיקל (סירה ממונעת שהיה בה התהפכה ואלכסנדר טבע). על שולחן העבודה שלו נשארה עבודה לא גמורה – מחזה מוזיקלי. מדיה וקבצים בנושא אלכסנדר ומפילוב בוויקישיתוף אלכסנדר ומפילוב, במסד הנתונים הקולנועיים IMDb (באנגלית)
Autechre

Autechre (בעברית: אַוּטֵקְר) הם הרכב מוזיקה אלקטרונית אנגלי המורכב משון בות' ורוב בראון. חלק ממבקרי המוזיקה רואים ב-Autechre את הדגם המכונן של סגנון הIDM. למרות זאת, שני חברי ההרכב סירבו לייחס למוזיקה שלהם תווית סגנונית מובהקת. בראון ובות' הקימו את ההרכב ב-1987 בעיר רוצ'דייל, היכן ששניהם גרו באותו זמן. ראשית עיסוקם היה בחלוקה והחלפה של קלטות-מיקסים, אך עם הזמן נטו יותר לכיוון יצירת מוזיקה מקורית שאותה יצרו על ציוד זול שהיה זמין להם. ע"פ חברי ההרכב ניתן לבטא את שמם בכל דרך העולה על רוחו של הדובר, אם כי הם עצמם מבטאים זאת כאַַוּטֵקר (באנגלית במבטא רוצ'דיילי הנ"ל נשמע כ- awe-teh-ker). הסגנון המוזיקלי של Autechre מאופיין במקצבים מורכבים ובדומיננטיות של צלילים בעלי גוון נקשני או מחוסרי צליל מוגדר. רבות נתן להבחין בתבניות חוזרות בעלות מקצבים ו/או טמפו שונים המנוגנים יחדיו על רקע חלופות בלתי פוסקות של שינויים מוזיקליים. בניגוד לסגנונם המוקדם, המוזיקה שלאחר שנות התשעים המוקדמות נחשבת כפחות "ידידותית" למועדונים. Autechre משתמשים במגוון של ציוד אנלוגי ואלקטרוני כגון; סינתיסייזרים, סמפלרים ותיבות תופים, אך גם בציוד אלקטרוני ממוחשב כגון תוכנות סינתזה וסיקוונסרים. Autechre גם כן ערכו ניסיונות בתוכנות לעיבוד גלים בזמן אמת MAX/MSP ו-Kyma. ניצול בולט של אותן תוכנות הוא בטכניקות חילול בזמן אמת של מוזיקה אוטומטית (ע"פ מודל שתוכנת מראש), כפי שהשתמשו באלבום Confield ובמיני אלבום EP7. האלבום Exai נעשה כולו ב-MAX/MSP ללא שימוש בתוכנת עריכת אודיו. 1993: Incunabula 1994: Amber 1995: Tri Repetae 1997: Chiastic Slide 1998: LP5 2001: Confield 2003: Draft 7.30 2005: Untilted 2008: Quaristice 2010: Oversteps 2013: Exai 2016: elseq 1-5 2018: NTS Sessions 1-4 2020: SIGN 2020: PLUS מדיה וקבצים בנושא Autechre בוויקישיתוף אתר האינטרנט הרשמי של Autechre (באנגלית) Autechre, ברשת החברתית פייסבוק Autechre, ערוץ באתר Twitch.tv Autechre, במסד הנתונים הקולנועיים IMDb (באנגלית) Autechre, באתר ספוטיפיי Autechre, באתר Last.fm (באנגלית) Autechre, באתר AllMusic (באנגלית) Autechre, באתר MusicBrainz (באנגלית) Autechre, באתר דיזר Autechre, באתר Discogs (באנגלית) Autechre, באתר Songkick (באנגלית) Autechre, באתר SecondHandSongs Autechre, באתר בנדקמפ Autechre, באתר בילבורד (באנגלית)
1778

שנת 1778 היא השנה ה-78 במאה ה-18. זוהי שנה רגילה, שאורכה 365 ימים. 1 בינואר 1778 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 18 בינואר – ג'יימס קוק מגיע לאיי הוואי 5 בפברואר – קרוליינה הדרומית הופכת למדינה השנייה שאשררה את תקנון הקונפדרציה 10 ביולי – מלחמת העצמאות של ארצות הברית: לואי ה-16 מלך צרפת מכריז מלחמה על בריטניה 3 באוגוסט – נחנך תיאטרון "לה סקאלה" במילאנו 26 בנובמבר – ג'יימס קוק מגיע לאי מאווי שבהוואי 25 בפברואר – חוסה דה סן מרטין, מצביא ארגנטינאי, ממשחררי דרום אמריקה מהשלטון הספרדי (נפטר ב-1850) 6 בדצמבר – ז'וזף לואי גה-ליסאק, כימאי ופיזיקאי צרפתי (נפטר ב-1850) 17 בדצמבר – האמפרי דייווי, כימאי בריטי (נפטר ב-1829) 19 בדצמבר – מארי תרז, נסיכת צרפת (נפטרה ב-1851) 10 בינואר – קארולוס ליניאוס, ממציא שיטת הסיווג הביולוגית המודרנית (נולד ב-1707) 18 בפברואר – ז'וזף מרי טרא, שר האוצר תחת שלטון לואי החמישה עשר (נולד ב-1715) 11 במאי – ויליאם פיט האב, מדינאי בריטי, ראש ממשלת בריטניה בין השנים 1766 ל-1768 (נולד ב-1708) 30 במאי – וולטר, פילוסוף וסופר צרפתי (נולד ב-1694) 2 ביולי – ז'אן-ז'אק רוסו, פילוסוף, סופר ומלחין שווייצרי-צרפתי (נולד ב-1712) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1778 התחילה ביום י"ג בטבת ה'תקל"ח (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-ב' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1778 לפי הלוח היוליאני Nothing. ילידי 1778‎ נפטרים ב-1778‎ מדיה וקבצים בנושא 1778 בוויקישיתוף
זיגוטה

זיגוטה היא מונח בביולוגיה התפתחותית המתאר את השלב הראשון ביצירת אורגניזם חדש, כאשר הוא תא יחיד. המונח משמש גם לתיאור של קבוצת התאים שנוצרת לאחר מספר חלוקות, למרות שהמונח המדויק יותר לשלב זה הוא בלסטומר (Blastomere). זיגוטה בדרך כלל נוצרת על ידי אירוע הפריה של שני הפלואידים - ביצית של הנקבה ותא זרע של הזכר - אשר מתאחדים כדי ליצור תא דיפלואידי יחיד. לכן הזיגוטה מכילה את החומר הגנטי (DNA) של האם והאב ומספקת את כל המידע הגנטי הדרוש ליצירת אורגניזם חדש. ברביית יונקים, לאחר אירוע ההפריה, הזיגוטה נודדת במורד השחלה, תוך כדי התחלקות אך ללא שינוי בגודל, בתהליך של מיטוזה. כל היונקים עוברים בחייהם את שלב הזיגוטה, והשלב הבא הוא העובר. זיגוטה אנושית קיימת כארבעה ימים, וביום החמישי היא הופכת לבלסטוציסט. יצור הוא הטרוזיגוט (או הטרוזיגוטה) לגן מסוים, אם לו שני אללים שונים באותו לוקוס בכרומוזום מסוים. לפי הגנטיקה הקלאסית או המנדליאנית, האלל הדומיננטי הוא זה שהתכונה אליה הוא מקודד מתבטאת. למשל, גן שיש לו 3 אללים אפשריים: B ,A, ו-C. בפרט מסוים יכולים להיות צירופים שונים של אללים אלה, כולל חזרה על אותו אלל. אם שני האללים זהים, פרט זה יכונה הומוזיגוט לגן זה, למשל, Bו-B. לחלופין, פרט מסוים גם יכול להיות הטרוזיגוט לגן זה, למשל, A ו-C, או A ו-B. פרט הוא הומוזיגוט (או הומוזיגוטה) לגן כלשהו אם שני האללים של הגן המצויים בו זהים. כלומר, הוא נושא שני עותקים של אותו אלל, האחד מקורו באב, והשני - באם. פרטים שהם הומוזיגוטים בכל הגנום נקראים זן טהור. ניתן לקבוע אם פרט הוא הומוזיגוט בכל אתר בגנום (לוקוס) שהוא פולימורפי, כלומר בעל יותר ממופע יחיד של האלל, ולאו דווקא באזורים המקודדים המכונים גנים. יצור הוא נוליזיגוט בעל אלל אפס (או נוליזיגוטה) לתכונה מסוימת, אם שני האללים לאותה התכונה מוטנטים. מעצם היות שני האללים מוטנטים, נגזר השם "נול" ("null") שמשמעו "אפס". מכאן נובע שהומוזיגוט אפס ונוליזיגוט הם מושגים זהים. הֶמִיזיגוטה ביצור דיפלואידי הוא כאשר יש כרומוזום שקיים רק עותק אחד שלו, כלומר אין לו כרומוזום הומולוג. במצב כזה, התא או האורגניזם השלם נקראים "המיזיגוטים". ניתן לראות תופעה זו כאשר עותק אחד של הגן נמחק, או כאשר מדובר בגן הנמצא על כרומוזומי המין במין הטרוזיגוטי (שיש בו כרומוזומי מין שונים, כמו X וY). באורגניזמים בהם הזכר הוא הטרוזיגוטי, כמו אצל בני אדם, כמעט כל הגנים שיש להם תאחיזה ל-X הם המיזיגוטים בזכרים, מכיוון שיש להם רק כרומוזום X אחד, ורק מספר מועט של גנים זהים על כרומוזום ה-Y. כדוגמה קיצונית ניתן להסתכל על דבורת הדבש, בהם הזכר הוא המיזיגוטי לחלוטין. הם מתפתחים מביצה שלא עברה הפריה, והגנום שלהם האפלואידי לגמרי, בשונה מנקבות הדבורה, שהן דיפלואידיות. עכברים טרנסגנים שהחדירו להם DNA חיצוני מעובר גם כן נחשבים ליצורים המיזיגוטים, מכיוון שהאלל שהוחדר צפוי להשתלב בעותק אחד בלבד של כל לוקוס. עכבר מהונדס כזה יכול לגדול מאוחר יותר להומוזיגוטה, ומתוחזק כקו מולד כדי להפחית את הצורך לאשר את גנוטיפים של כל המלטה. זיגוטה, באתר אנציקלופדיה בריטניקה (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
בית (סרט, 1994)

בית הוא סרט ישראלי עלילתי-תיעודי קצר שיצא ב-1994. בית הוא סרט הגמר של הבמאי והתסריטאי דוד אופק בבית הספר סם שפיגל לקולנוע ולטלוויזיה, ירושלים. סרט זוכה פרסים, אשר נבחר כאחד מעשרת סרטי בית הספר הטובים ביותר בכל הזמנים. הסרט מתאר אירועים מתקופת מלחמת המפרץ (שהתרחשה כשלוש שנים לפני הפקת הסרט) בבית הוריו של אופק ברמת גן כאשר סבתו באה לשהות איתם בתקופת המלחמה. בין האזעקות והשהיה בחדר האטום בני המשפחה צופים בתמונות המלחמה מעיראק, ומנסים לזהות את בית המשפחה הישן בבגדאד מצילומי האוויר של ההפצצות, ותוך כדי כך מעלים זכרונות על הבית ועל עזיבתו עם העלייה ארצה. הסרט דן בנושאים של הזהות של הישראלים שעלו מארצות ערב ומשפחותיהם, ויחסם לארץ מוצאם, כמו גם של זיכרון ושחזורו. בסרט הדמויות של הוריו וחברתו של אופק משוחקות על ידי שחקנים (שושה גורן, ששיתוף הפעולה שלה עם אופק המשיך אחר כך בסדרה "בת ים ניו יורק", משחקת את אימו, ואריה אליאס את אביו), אבל הוא וסבתו מופיעים בתפקידי עצמם, והסרט צולם בבית הוריו. ערבוב זה של סרט עלילתי ודוקומנטרי ושל שחקנים מקצועיים ואנשים שמשחקים את עצמם מוסיף גם הוא נדבך לעיסוק של הסרט בנושא הזיכרון והתיעוד. פרס ראשון - פסטיבל אדינבורו, 94'; פרס הסרט התיעודי המצטיין - פסטיבל אוברהאוזן, גרמניה, 95'; פרס חבר השופטים - פסטיבל סן-פרנסיסקו, 95'; פרס ראשון - פסטיבל ישראפסט לוס אנג'לס-ניו-יורק, 94'; פרס ראשון - תחרות וולגין, פסטיבל הקולנוע ירושלים, 94'; פרס ראשון - פסטיבל ת"א הבינלאומי לסרטי סטודנטים, 94'; פרס שני - פסטיבל פילדלפיה, 95'; צל"ש - תחרות הסרט הקצר, 94'; צל"ש - פסטיבל מונטקטיני, איטליה, 95' הסרט נבחר כאחד מעשרת הסרטים הטובים ביותר בכל הזמנים של בית הספר סם שפיגל לקולנוע ולטלוויזיה, במסגרת חגיגות יום ההולדת ה-15 לבית הספר, והוא מופיע במהדורת ה-DVD המיוחדת בהוצאת גלובוס-יונייטד ובית הספר סם שפיגל: "10 הסרטים הנבחרים". "בית", במסד הנתונים הקולנועיים IMDb (באנגלית) "בית", באתר אידיבי "בית", במסד הנתונים הקולנועיים KinoPoisk (ברוסית) "בית", במיזם "אישים" לתיעוד היצירה הישראלית מרב יודילוביץ', הנסיך מבגדד, באתר ynet, 1 בדצמבר 2006 שמוליק דובדבני, לא אגדה, רעי, באתר ynet, 20 ביולי 2008
ג'קריג'ה קונה

ג'קריג'ה קונה (בצרפתית: Djakaridja Koné; נולד ב-1 בינואר 1986 באביג'אן) הוא כדורגלן עבר יליד חוף השנהב, המשחק בעמדת הקשר האחורי. ג'קריג'ה קונה החל את הקריירה בקבוצת הנוער של מועדון הכדורגל הגנאי סיוי ספורט. בתחילת עונת 2005/2006 חתם ג'קריג'ה בהפועל פתח תקווה, אך כמעט ולא שיחק והיה שחקן ספסל. בסיום העונה החליטה הנהלת הקבוצה להשאילו להפועל חיפה מהליגה הלאומית, ושם הפך ג'קריג'ה לשחקן הרכב קבוע. הוא שיחק בהפועל חיפה במשך שנתיים, ולאחר מכן חזר להפועל פתח תקווה, בה חתם על חוזה למשך שנתיים. ג'קריג'ה קונה לא הרבה להבקיע או לבשל שערים בעונת 2008/2009, עונתו הראשונה בליגת העל, אך שיחק באופן קבוע בחלק האחורי של חוליית הקישור של הקבוצה. במחזור ה-13 של הליגה הוא ספג פציעה שאילצה אותו לנוח משלושה משחקים, שבכולם הפסידה קבוצתו. גם לאחר שחזר מהפציעה לא הצליחה הפועל פתח תקווה לשחזר את יכולתה מהתקופה שלפני פציעתו. לקראת סוף העונה התברר כי כרטיס השחקן של ג'קריג'ה שייך לאיש העסקים מאיר שמיר, שהיה פעיל במשך שנים רבות בקבוצה בתפקידים שונים. בתום העונה חתם ג'קריג'ה בדינמו בוקרשט מליגת העל הרומנית. הוא חתם ביולי 2009, אך נכנס להרכב רק לאחר עזיבת אוסמן נ'דוה בינואר 2011. לאחר שלוש שנים ברומניה, חתם באוויאן מליגת העל הצרפתית. ב-30 באוגוסט 2015 חתם בסיוואספור הטורקית. בפברואר 2011 ערך את הופעת הבכורה שלו בנבחרת בורקינה פאסו, במשחק מול נבחרת כף ורדה. בן דודו של ג'קריצ'ה הוא ארונה קונה, כדורגלן נבחרת חוף השנהב. ג'קריג'ה קונה, באתר Transfermarkt ג'קריג'ה קונה, באתר Soccerway ג'קריג'ה קונה, באתר WorldFootball.net ג'קריג'ה קונה, באתר National Football Teams ג'קריג'ה קונה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'קריג'ה קונה".